ברונו מארס

פיטר יוג'ין הרננדז (באנגלית: Peter Eugene Hernandez; נולד ב-8 באוקטובר 1985), המוכר בשם הבמה ברונו מארס (Bruno Mars), הוא זמר, פזמונאי ומפיק מוזיקלי אמריקאי.

ב-2009 החל לעבוד, יחד עם ארי לוין ופיליפ לורנס, בחבורת ההפקה הסמיזינגטונס. יחד עמם כתב את השיר "Right Round" של פלו ריידה וקשה ואת השיר "Wavin' Flag" של קיינאן, והשתתף כזמר אורח בשירים "Nothin' on You" של B.o.B, ו-"Billionaire" של טרבי מקוי, אותם כתבו והפיקו הסמיזינגטונס. השירים, שזכו להצלחה ברחבי העולם, נתנו תנופה לקריירת המוזיקה של מארס. ב-2010 יצא אלבום הבכורה שלו,  ממנו יצאו הסינגלים , שזכה בפרס גראמי, ו-"Grenade".

בקריירה המשתרעת על פני שני עשורים, אלבומיו נמכרו בלמעלה מ-150 מיליון עותקים ומארס קיבע את מעמדו כאייקון פופ וכאחד האמנים הנמכרים ביותר בכל הזמנים. תשעה משיריו הגיעו למקום הראשון בבילבורד הוט 100. הוא זכה ב-16 פרסי גראמי, 4 פרסי המוזיקה הבריטית, 11 פרסי המוזיקה האמריקאית, 13 פרסי סול טריין ומחזיק ב-4 שיאי גינס. בשנת 2011 נכלל ברשימת "כותבי השירים הטובים ביותר" של מגזין מיוזיק ויק וברשימת פורבס סלבריטי 100. בשנת 2019 הכתיר מגזין הבילבורד את מארס כאחד האמנים הטובים ביותר בכל הזמנים.

 ביוגרפיה 
נולד בשם פיטר יוג'ין הרננדז (Peter Eugene Hernandez) בשכונת ואיקיקי שבהונולולו, בירת הוואי שבארצות הברית, למשפחה נוצרית בעיקרה. אביו, פיטר הרננדז, הוא מוזיקאי ממוצא פוארטו-ריקני ויהודי-אשכנזי. סבתו מצד אביו הייתה יהודייה בת למהגרים מאירופה. אמו, ברנדט סן פדרו ביוט, הייתה רקדנית ממוצא פיליפיני וספרדי. לו חמישה אחים. את הכינוי "ברונו" הצמיד לו אביו בגיל שנתיים, משום שהזכיר לו את המתאבק האיטלקי ברונו סמרטינו. את החלק השני בשם הבמה "מארס" הדביק לעצמו כי "הרגשתי שאין לשם שלי (שום) קופצנות, והרבה בנות אמרו שאני לא מהעולם הזה, אז נראה שאני ממאדים".

מגיל ארבע מארס הופיע עם להקת משפחתו The Love Notes, ובגיל חמש החל להופיע חמש הופעות בשבוע והיה ידוע ברחבי האי כמושפע מסגנונו של אלביס פרסלי.

ב-1992, כשהיה בן שבע, שיחק מארס בתפקיד זוטר כאלביס הקטן בסרט "ירח דבש בווגאס". מאוחר יותר סיפר מארס שאכן פרסלי השפיע על סגנונו המוזיקלי. לאורך ילדותו ונעוריו הופיע מארס בביצועים מוזיקליים בהזדמנויות שונות, ולאחר סיום בית הספר התיכון החליט לפתח קריירה מוזיקלית ולכן עבר להתגורר בלוס אנג'לס.
קריירה 
 פריצה ופרסום 
ב-2006 הכיר מארס את ארון ביי-צ'אק, לעתיד מנהלו בחברת התקליטים אטלנטיק רקורדס. ביי-צ'אק התרשם משיריו של מארס וביקש להחתימו בחברה, אך בפועל נחתם החוזה רק לאחר שלוש שנים. בינתיים, החל מארס לעבוד באטלנטיק רקורדס לצד פיליפ לורנס וארי לוין ככותב וכמפיק, ויחדיו יצרו את ההרכב "הסמיזינגטונס".
במסגרת הסמיזינגטונס עבד מארס עם אמנים מצליחים רבים, בהם שון קינגסטון, אדם לוין ופלו ריידה. הסינגל הראשון אותו כתבו והפיקו חברי ההרכב היה "Long Distance" של ברנדי נורוואד, שיצא באוקטובר 2008. במהלך שנת 2009 יצאו שלושה סינגלים של הסמיזינגטונס: "Right Round", "Get Sexy" (אותו ההרכב גם הפיק), ו-"Wavin' Flag" (אותו הפיק מארס).

קריירת סולו
ממוזער|שמאל|220 פיקסלים|ברונו מארס מופיע ביוסטון, טקסס במסע ההופעות לקידום אלבומו "Doo-Wops & Hooligans"
ב-2010 השתתף מארס כזמר אורח בשני שירים מצליחים שכתבו והפיקו חברי הסמיזינגטונס: "Nothin' on You" של B.o.B, שהגיע למקום הראשון בארצות הברית ובבריטניה;  של טרבי מקוי, שהגיע למקום הרביעי בארצות הברית והשני בבריטניה. מארס זכה להכרה בעקבות הצלחת השירים, וב-7 במאי 2010 הוציא מיני-אלבום בשם "It'sBetterIf YouDon'tUnderstand".

ב-4 באוקטובר 2010 יצא אלבום האולפן הראשון שלו,  את האלבום כתב והפיק מארס יחד עם חבריו להרכב "סמיזינגטונס". האלבום זכה להצלחה רבה, והביא לפריצתו של מארס לתודעה הבינלאומית. האלבום הגיע למקום השלישי במצעד הבילבורד 200, ולמקום הראשון במצעד האלבומים הבריטי. שני הסינגלים שיצאו מתוכו, "Just the Way You Are" ו-"Grenade", הגיעו למקום הראשון במצעד הבילבורד הוט 100 ובמצעד הסינגלים הבריטי, והצליחו במדינות נוספות ברחבי העולם. ב-13 בפברואר 2011 זכה השיר "Just the Way You Are" בפרס גראמי. סינגלים נוספים שיצאו מתוך האלבום במהלך 2011 הם "The Lazy Song", שהגיע למקום הרביעי במצעד הבילבורד והראשון במצעד הבריטי; ו-"Marry You", שהגיע למקום ה-11 בבריטניה, ו"Count on me".

ב-27 בספטמבר 2011 יצא סינגל נוסף של מארס, "It Will Rain", מתוך פסקול הסרט "שחר מפציע: חלק ראשון", על פי הספר "שחר מפציע" מסדרת ספרי "דמדומים". ב-1 באוקטובר 2012 הוציא מארס את הסינגל "Locked Out Of Haven" מתוך אלבומו השני, "Unorthodox Jukebox", שיצא בדצמבר 2012. ב-2 בפברואר 2014 הופיע מארס במופע המחצית של הסופרבול ביחד עם רד הוט צ׳ילי פפרז וב-19 בנובמבר אותה שנה יצא השיר "Uptown Funk" בהפקת מרק רונסון, השיר זכה להצלחה רבה ועומד על כ-3.9 מיליארד צפיות ביוטיוב; ובמקום השישי במספר הצפיות ביוטיוב. הוא גם דורג במקום הראשון במצעד הבילבורד הוט 100 ושהה שם במשך 14 שבועות רצופים, ובכך הפך לסינגל השני ששהה הכי הרבה זמן במקום הראשון בצמרת המצעד. ב-7 בפברואר 2016, הופיע בשנית בסופרבול ה-50 ביחד עם קולדפליי וביונסה.

ב-7 באוקטובר 2016 יצא השיר "24K Magic" כסינגל הראשון מתוך אלבומו השלישי שנושא את אותו השם, שיצא ב-18 בנובמבר 2016. הסינגל זכה להצלחה רבה בעולם, הגיע למקום הרביעי במצעד הפזמונים האמריקאי וקיבל מעמד מכירות של כחמש פלטינות בארצות הברית. בישראל השיר הגיע למקום הראשון במצעד מדיה פורסט. הסינגל השני, "That's What I Like" זכה גם הוא להצלחה רבה והגיע למקום הראשון במצעד הפזמונים האמריקאי וקיבל מעמד מכירות של שש פלטינות בארצות הברית. הסינגל השלישי מן האלבום, "Versace on the Floor" זכה גם הוא להצלחה אך פחות משני הסינגלים הראשונים - הוא הגיע למקום ה-33 במצעד הפזמונים האמריקאי וקיבל מעמד של פלטינה אחת בארצות הברית. בישראל, הגיע למקום השני במצעד מדיה פורסט. ב-4 בינואר 2018 הוציא ברונו, יחד עם קארדי בי, רמיקס ל-Finesse. השיר הגיע למקום השלישי במצעד הפזמונים האמריקאי וקיבל תואר מכירות של 2 פלטינות. בישראל השיר הגיע למקום הראשון במצעד מדיה פורסט.

בגראמי 2018 זכה עם האלבום "24K Magic" בפרסים אלבום ה-RnB הטוב ביותר, אלבום השנה והקלטת השנה, עם הסינגל "That's What I Like" זכה מארס בשיר השנה, הופעת ה-RnB הטובה ביותר, ושיר ה-RnB הטוב ביותר. בשנת 2019, השתתף בשיר "Please Me" של קארדי בי.

בשנת 2021 הוציא יחד עם אנדרסון פאאק אלבום משותף בשם An Evening with Silk Sonic, תחת שם ההרכב "סילק סוניק". ב-5 במרץ, הוציאו את הסינגל הראשון מתוך האלבום, "Leave the Door Open". הסינגל היה לשירו השמיני של מארס שהגיע למקום הראשון במצעד הבילבורד הוט 100.

ב-4 באוקטובר 2023 הופיע מארס לראשונה בישראל. הופעתו השנייה, שהייתה אמורה להתקיים ב-7 באוקטובר בוטלה עקב טבח שבעה באוקטובר שפרץ באותו היום.

ב-16 באוגוסט 2024 הוציא יחד עם ליידי גאגא את הסינגל "Die with a Smile". ב-18 באוקטובר הוציא מארס יחד עם הזמרת רוזה את הסינגל "Apt..

ב-24 בינואר 2025 ברונו מארס הוציא יחד עם הרפארית סקסי רד את הסינגל "Fat Juicy & Wet".

 כשחקן 
ב-1992 השתתף בסרט הקומדיה "ירח דבש בווגאס".

ב-2012 הנחה את תוכנית המערכונים "סאטרדיי נייט לייב".

ב-2014 דיבב את הדמות רוברטו בסרט "ריו 2".

חיים אישיים
משנת 2011 נמצא מארס בזוגיות עם הדוגמנית האמריקאית-לטינית ג'סיקה קבאן. הם מתגוררים יחד בהוליווד הילס.

נכון לשנת 2017 מוערך הונו בכ־90 עד 105 מיליון דולר.

 דיסקוגרפיה 

 אלבומי אולפן 
 2010: Doo-Wops & Hooligans
 2012: Unorthodox Jukebox
 2016: 24K Magic
 2021: An Evening with Silk Sonic
 2026: The Romantic

 סיבובי הופעות 
 (The Doo-Wops & Hooligans Tour (2010–2012
 (Moonshine Jungle Tour (2013–2014
 (24K Magic World Tour (2017–2018
 Bruno Mars Live (2022–2024)
 (2026) The Romantic Tour

פרסים ומועמדויות
שנהפרסקטגוריהתוצאה2010פרסי ה-BETשיתוף הפעולה הטוב ביותר — "Nothin' on You"— "Nothin' on You"פרסי הווידאו קליפים של MTVקליפ הפופ הטוב ביותר — "Nothin' on You"פרסי המוזיקה של סואול טרייןשיר השנה — "Nothin' on You"פרסי בחירת הנוערהסינגל הטוב ביותר — "Nothin' on You"בחירת המוזיקה: שיר הקיץ הנבחר — "Billionaire" (עם טרבי מקוי)2011פרסי בחירת הנוער בחירת המוזיקה: שיר הקיץ הנבחר — "The Lazy Song"פרסי גראמישיר הראפ הטוב ביותר — "Nothin' on You"פרס גראמי לביצוע הראפ/שירה הטוב ביותר — "Nothin' on You"הקלטת השנה — "Nothin' on You"הקלטת השנה — "Forget You"שיר השנה — "Forget You"ביצוע הפופ הטוב ביותר - גברים — "Just the Way You Are"מפיק השנה — הסמיזינגטונסNAACP אימייג' אווארדסהאמן החדש המצטייןפרסי הווידאו קליפים של MTVקליפ השנה — "Grenade"ווידאו קליפ הטוב ביותר על ידי גבר — "Grenade"קליפ הפופ הטוב ביותר — "Grenade"כוראוגרפיה הטובה ביותר — "The Lazy Song"פרסי המוזיקה של MTV אירופההאמן החדש המצטייןהזמר הטוב ביותרההתקדמות המהירה ביותרAMAאמן הפופ האהוב ביותר2013פרסי בחירת הנוערבחירת המוזיקה: שיר הקיץ הנבחר — "Treasure"2017פרסי בחירת הנוערבחירת המוזיקה: שיר הקיץ הנבחר — "That's What I Like"2024פרס המוזיקה של MTV אירופהשיתוף הפעולה הטוב ביותר – "Die with a Smile" (עם ליידי גאגא)פרס MAMAסנסציה עולמיתפרס המוזיקה של בילבורדאמן סיבוב הופעות מוביל – R&B2025פרס גראמישיר השנה – "Die with a Smile"ביצוע הפופ הטוב ביותר של צמד/להקה – "Die with a Smile" (עם ליידי גאגא)פרס המוזיקה האמריקאיתשיר השנה – "Die with a Smile"שיתוף הפעולה של השנה – "Die with a Smile" (עם ליידי גאגא)שיתוף הפעולה של השנה – "Apt." (עם רוזה)וידאו קליפ אהוב – "Die with a Smile"אמן הפופ האהוב ביותרשיר פופ אהוב – "Die with a Smile"פרס ה-BETזמר ה-R&B/פופ הטוב ביותרפרסי המוזיקה של iHeartRadioשיתוף הפעולה הטוב ביותר – "Die with a Smile" (עם ליידי גאגא)הווידאו קליפ הטוב ביותר – "Die with a Smile"הווידאו קליפ הטוב ביותר – "Apt."פרס דיסק הזהב של יפןהשיר הטוב ביותר ברשתות ההזרמה – "Apt." (עם רוזה)פרסי המוזיקה הקוריאניתשיר הקיי-פופ הטוב ביותר – "Apt."שיר השנה – "Apt."פרסי הווידאו קליפים של MTV יפןקליפ שיתוף הפעולה הבינלאומי הטוב ביותר – "Apt." (עם רוזה)קליפ השנה – "Apt."פרסי המוזיקה יפן(Music Awards Japan)שיר הפופ הבינלאומי הטוב ביותר ביפן – "Apt." (עם רוזה)שיר השנה – "Apt." (עם רוזה)בחירת המאזינים: השיר הבינלאומי הטוב ביותר – "Apt." (עם רוזה)בחירת המאזינים: השיר הבינלאומי הטוב ביותר – "Die with a Smile" (עם ליידי גאגא)שיר הפופ הבינלאומי הטוב ביותר ביפן – "Die with a Smile" (עם ליידי גאגא)פרסי בחירת הילדים של ניקלודיאוןכוכב המוזיקה הגלובלי האהוב ביותר - צפון אמריקהזמר האהוב ביותרשיתוף הפעולה האהוב ביותר – "Die with a Smile" (עם ליידי גאגא)שיתוף הפעולה האהוב ביותר – "Apt." (עם רוזה)פרסי רוקבורןשיר הזר של השנה – "Die with a Smile" (עם ליידי גאגא)פרס הווידאו קליפים של MTVקליפ השנה – "Die with a Smile" (עם ליידי גאגא)קליפ השנה – "Apt." (עם רוזה)שיר השנה – "Apt." (עם רוזה)שיר השנה – "Die with a Smile" (עם ליידי גאגא)הפופ הטוב ביותר – "Die with a Smile" (עם ליידי גאגא)הפופ הטוב ביותר – "Apt." (עם רוזה)שיתוף הפעולה הטוב ביותר – "Die with a Smile" (עם ליידי גאגא)שיתוף הפעולה הטוב ביותר – "Apt." (עם רוזה)הבימוי הטוב ביותר – "Apt." (עם רוזה)פרס המוזיקה הלטינית של בילבורדאמן הקרוסאובר של השנהפרס MAMAשיר השנה – "Apt." (עם רוזה)שיתוף הפעולה הטוב ביותר – "Apt." (עם רוזה)

 קישורים חיצוניים 




 ברונו מארס קליפים




הערות שוליים

קטגוריה:זמרים אמריקאים
קטגוריה:מלחינים אמריקאים
קטגוריה:מפיקים מוזיקליים אמריקאים
קטגוריה:מוזיקאים יהודים אמריקאים
קטגוריה:אמנים אמריקאים הידועים בשם במה
קטגוריה:יהודים זוכי פרס גראמי
קטגוריה:זוכי פרס המוזיקה הבריטית
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:זוכי פרס המוזיקה של MTV אירופה
קטגוריה:זוכי פרס בחירת הנוער
קטגוריה:זמרי פופ אמריקאים
קטגוריה:זמרי רוק אמריקאים
קטגוריה:זמרים בעלי מנעד קולי של 3 אוקטבות
קטגוריה:אמני אטלנטיק רקורדס
קטגוריה:אמריקאים ממוצא יהודי
קטגוריה:פורבס 30Under30
קטגוריה:במאי וידאו קליפים אמריקאים
קטגוריה:זוכי פרסי ה-BET: מוזיקה: זמר ה-R&B הטוב ביותר
קטגוריה:אמריקאים שנולדו ב-1985